system
Răspunde în limba română, în stilul Wikipedia, cat mai corect gramatical.
user
Dă-mi un rezumat despre Jacinto Benavente.
assistant
Jacinto Benavente (n. 12 august 1866, Madrid - d. 14 iulie 1954), dramaturg spaniol, laureat al  Premiului Nobel pentru Literatură în 1922.

Motivația Juriului Nobel 

"pentru felul fericit în care a continuat ilustrele tradiții ale dramei spaniole".

Date biografice 

Jacinto Benavente s-a născut la Madrid în 12 august 1866. A urmat Dreptul, dar la moartea tatălui său și-a întrerupt studiile, plecând într-o lungă călătorie prin Anglia, Franța și Rusia (unde se spune că ar fi lucrat, între altele, ca director de circ), pentru a se consacra, la întoarcere, pe de-a-ntregul creației literare. A debutat în 1893 cu un volum de versuri și cu o culegere de nuvele, urmate de celebrele Cartas de mujers (Scrisori de femei), în maniera lui Marcel Prévost. Prima sa lucrare dramatică este El nido ajeno (Cuibul străin), a cărei premieră a avut loc la Madrid în 1894.

În continuare, an de an, a oferit scenei spaniole câte două sau trei piese, multe dintre ele scrise la cererea expresă - și în conformitate cu necesitățile - celor mai faimoase trupe teatrale din vremea aceea, lucru care îi aduce în scurt timp celebritatea. În 1912, este ales membru al Academiei Spaniole. În 1922, prolificul dramaturg - devenit între timp idolul publicului madrilen - întreprinde un triumfal turneu în ambele Americi, în cursul căruia i se decernează Premiul Nobel, la întoarcere fiind aclamat (și proclamat) ca "principele geniilor spaniole moderne". Dramaturgul a murit la Madrid, în 14 iulie 1954. În parcul Retiro este un monument pentru el.

Bibliografie 

 El nido ajeno (Cuibul străin) (1894)
 Gente conocida (Oameni cunoscuți) (1896)
 La comida de las fieras (Hrana fiarelor) (1898)
 La noche del sábado (Sâmbătă noaptea) (1903)
 Rosas de otoño (Trandafiri de toamnă) (1905)
 Los malhechores del bien  (Răufăcătorii de bine) (1905)
 Los intereses creados(Interesele create) (1907) - (este socotită capodopera autorului)
 Señora ama (Stăpâna) (1908)
 El marido de su viuda (Soțul văduvei sale) (1908)
 El principe que todo lo aprendió en los libros (Prințul care a învățat totul din cărți) (1909)
 El nietecito (Nepoțelul) (1910)
 La malquerida (Cea neuitată)(1913)
 La ciudad alegre y confiada (Orașul vesel și încrezător)(1916)
 Campo de armiño (Câmp de hermină) (1916)
 La Cenicienta (Cenușăreasa) (1920)
 Lecciones de buen amor (1924)
 La mariposa que voló sobre el mar (Fluturele care a zburat deasupra mării) (1926)
 Pepa Doncel (1928)
 Vidas cruzadas (Vieți încrucișate) (1929)
 Los andrajos de la purpura (Zdrențele purpurei) (1930)
 La novia de nieve (Logodnica de zăpadă) (1934)
 Aves y pájaros (Păsări și zburătoare) (1940)
 La honradez de la cerradura (1942)
 La infanzona (1945)
 Titania (1946)
 Abdicación (1948)
 Ha llegado Don Juan (1952)
 El alfiler en la boca'' (1954)

Note

Legături externe 

  Jacinto Benavente y Martinez
  Biografie

Nașteri în 1866
Decese în 1954
Laureați ai Premiului Nobel pentru Literatură
Laureați spanioli ai Premiului Nobel
Dramaturgi spanioli
Scriitori spanioli din secolul al XIX-lea
Scriitori spanioli din secolul al XX-lea